Blaze7451/Wiki-th-20250601 huggingface dataset:
แม่น้ำอิรวดี

แม่น้ำอิรวดี (MLCTS=erawa.ti mrac, pron, ออกเสียง เอยาวะดี) เป็นแม่น้ำที่ไหลจากเหนือจรดใต้ผ่านประเทศพม่า เป็นแม่น้ำที่ใหญ่สุดในประเทศและเป็นเส้นทางการค้าที่สำคัญที่สุด ชื่ออิรวดีในพม่ามาจากภาษาบาลี Irāvatī Airavati  Erāvatī  อิร แปลว่า เมฆฝน วดี แปลว่า กำแพง, รั้ว เป็นชื่อบาลีของช้างเอราวัณพาหนะของพระอินทร์ เอราวัณ แปลว่า สีแห่งเมฆฝน เป็นที่มาของความเชื่อว่าช้างเผือกจะนำมาซึ่งเมฆฝน เพราะเป็นสีของช้างเอราวัณที่จะมากับเมฆฝน สายฟ้าในเมฆฝนมาจากวชิราวุธของพระอินทร์ ดังนั้น ช้างจึงมักถูกใช้เป็นสัญลักษณ์สำหรับน้ำ คนสมัยโบราณในภูมิภาคนี้ จึงแย่งชิงช้างเผือก ด้วยเชื่อว่าจะทำให้ฝนตกต้องตามฤดูกาล และยังใช้เป็นชื่อของแม่น้ำอื่น ๆ ในหลายภูมิภาค เช่น แม่น้ำอจิรวดีในประเทศอินเดีย
แม่น้ำอิรวดีมีต้นกำเนิดจากจุดบรรจบกันของแม่น้ำเมลิคะและแม่น้ำเมคะ ที่ไหลลงมาจากธารน้ำแข็งบริเวณเทือกเขาหิมาลัยทางตอนเหนือของปูดาโอในพม่าตอนบน แม่น้ำค่อนข้างไหลเป็นเส้นตรงไปทางทิศตะวันตกเฉียงใต้ ผ่านสามเหลี่ยมปากแม่น้ำอิรวดี และไหลลงสู่ทะเลอันดามัน แม่น้ำอิรวดีมีพื้นที่ลุ่มน้ำ 404,200 ตารางกิโลเมตร (156,026 ตารางไมล์) ครอบคลุมพื้นที่ส่วนใหญ่ของประเทศพม่า หลังจากที่รัดยาร์ด คิปลิง กวีชาวอังกฤษได้พรรณนาถึงแม่น้ำอิรวดีในบทกวีของเขา บางครั้งแม่น้ำสายนี้จึงถูกเรียกว่า "ถนนสู่มัณฑะเลย์"
กว่าหกศตวรรษที่มีการใช้แม่น้ำสำหรับการค้าขายและการขนส่ง แม่น้ำมีความสำคัญต่อจักรวรรดิอังกฤษหลังได้พม่าเข้ามาอยู่ในอาณานิคมได้มีการพัฒนาเครือข่ายคลองชลประทาน แม่น้ำยังคงมีความสำคัญในปัจจุบันเนื่องจากเป็นเส้นทางการจราจรและเป็นเส้นทางของสินค้าส่งออกจำนวนมาก ข้าวมีการผลิตในเขตสามเหลี่ยมปากแม่น้ำอิรวดีซึ่งมีการใช้น้ำจากแม่น้ำ
ในปี พ.ศ. 2550 รัฐบาลพม่าได้ลงนามในข้อตกลงกับบริษัทสัญชาติจีนในการก่อสร้างเขื่อนไฟฟ้าพลังน้ำจำนวนเจ็ดเขื่อน ซึ่งมีกำลังผลิตรวม 13,360 เมกะวัตต์ในแม่น้ำเมลิคะและแม่น้ำเมคะ รวมถึงเขื่อน มยิตโซน เขื่อนใหญ่ขนาด 6,000 เมกะวัตต์ บริเวณที่บรรจบกันของแม่น้ำทั้งสองแห่ง กำลังไฟฟ้าที่เกิดจากเขื่อนจะส่งไปยังประเทศอื่น ๆ ในภูมิภาคเอเชียตะวันออกเฉียงใต้ แต่โดยส่วนใหญ่จะส่งไปยังประเทศจีน และมีเป้าหมายการส่งออกพลังงานไปยังประเทศไทย อินเดีย และบังคลาเทศ องค์กรด้านสิ่งแวดล้อมได้ยกความกังวลเกี่ยวกับผลกระทบต่อระบบนิเวศบนความหลากหลายทางชีวภาพของแม่น้ำ สัตว์ที่อาจได้รับผลกระทบได้แก่ โลมาอิรวดี และปลาฉลามในแม่น้ำอิรวดี ซึ่งเป็นสัตว์ใกล้สูญพันธุ์ ปัจจุบันโครงการเขื่อนมยิโซนถูกระงับไว้เนื่องจากมีการประท้วงและผู้ไม่เห็นด้วยจำนวนมาก

**อ้างอิง**
อิรวดี
ยอดนักสืบจิ๋วโคนัน: คดีฆาตกรรมนัยน์ตามรณะ

ยอดนักสืบจิ๋วโคนัน: คดีฆาตกรรมนัยน์ตามรณะ (Meitantei Konan Hitomi no Naka no Ansatsusha) ; (Detective Conan: Captured in Her Eyes) เป็นตอนพิเศษของภาพยนตร์การ์ตูนเรื่องยอดนักสืบจิ๋วโคนัน ตอนที่ 4 ในประเทศไทยออกอากาศทางฟรีทีวีทางโมเดิร์นไนน์ ทีวี ในวันหยุดนักขัตฤกษ์ 2 ครั้ง ในวันที่ 4 มีนาคม พ.ศ. 2547 เวลา 09.30-11.30 น. และในวันที่ 24 ตุลาคม พ.ศ. 2548 เวลา 08.00-10.00 น.และในวันที่ 29-30 มิถุนายน พ.ศ. 2562 เวลา 07.00-08.00 ทางช่อง True4U

**เรื่องย่อ**
คดีฆาตกรรมต่อเนื่องที่ชีวิตนายตำรวจมากมายใช้เป็นเครื่องสังเวย และชะตากรรมของ โมริ รัน ก็กำลังไปสู่ความน่ากลัวนั้น "NEED NOT TO KNOW...ไม่จำเป็นต้องรู้" ในงานอวยพรการแต่งงานของน้องสาวสารวัตรชิราโทริ ได้เกิดการลอบสังหารหมวดซาโต้ขึ้นต่อหน้ารัน ทำให้รันช็อคและความจำเสื่อม คนร้ายรู้ว่ารันเห็นหน้าเขาจึงต้องฆ่าปิดปาก โคนันจึงเข้ามาช่วยฟื้นความจำรัน และปกป้องรันจากเงื้อมมือฆาตกร

**ตัวละคร**

**ตัวละครหลักในเรื่อง**
 เอโดงาวะ โคนัน- โมริ โคโกโร่- โมริ รัน- คิซากิ เอริ- ดร.อากาสะ ฮิโรชิ- ซึซึกิ โซโนโกะ- ไฮบาระ ไอ- โยชิดะ อายูมิ- ซึบุรายะ มิซึฮิโกะ- โคจิมะ เก็นตะ- เมงูเระ จูโซ- สารวัตรชิราโทริ นินซาบุโร่- ทาคางิ วาตารุ- หมวดชิบะ คาซึโนบุ- หมวดซาโต้ มิวาโกะ ตำรวจสืบสวน เหยื่อรายที่ 3 ในคดีฆาตกรรม ถูกยิงที่ห้องน้ำหญิงในโรงแรมเบกะซันพลาซ่า- โอดางิริ โทชิโร่ (เป็นการปรากฏตัวครั้งแรก) ตำรวจผู้กำกับแผนกสืบสวนประจำกรมตำรวจ- หมอคาซาโตะ เคียวสุเกะ (36) แพทย์แผนกจิตเวช โรงพยาบาลเบกะยาคุชิโนะ หมอประจำบ้านชิราโทริ- จินโน ทามากิ นักข่าวอิสระ น้องสาวของจินโน ทามาสึ แพทย์แผนกศัลยกรรม- โทโมนาริ มาโคโตะ บุตรชายของสารวัตรโทโมนาริ - โอดางิริ โทชิยะ นักดนตรีร็อก ลูกชายผู้กำกับโอดางิริ โทชิโร่- หมวดนาราซาวะ โอซามุ (48) ตำรวจสืบสวน ตำแหน่งผู้ช่วยสารวัตร เหยื่อรายที่ 1 ในคดีฆาตกรรม ถูกยิงที่ตู้โทรศัพท์กลางสี่แยกเมืองเบกะ- หมวดชิบะ โยอิจิโร่ (31) ตำรวจสืบสวน เหยื่อรายที่ 2 ในคดีฆาตกรรม ถูกยิงที่ที่จอดรถชั้นใต้ดินของแมนชั่นแห่งหนึ่ง

**คนร้ายและเหตุจูงใจในการก่อคดี**
 คนร้าย หมอคาซาโตะ เคียวสุเกะ - เหตุจูงใจ โกรธแค้นหมอจินโน ทามาสึที่จงใจเอามีดผ่าตัดไปกรีดโดนข้อมือตนเองขณะทำการผ่าตัด ทำให้ใช้งานได้ไม่เหมือนเดิมและสูญเสียภาระหน้าที่ของศัลยแพทย์ จึงได้ก่อเหตุฆาตกรรมเขาและไล่ฆ่าทีมสืบสวนของสารวัตรโทโมนาริ เพื่อไม่ให้ตามสืบเรื่องของตนเองได้และป้ายความผิดให้กับโทโมนาริ มาโคโตะ ซึ่งโกรธแค้นทีมสืบสวนของพ่อตนเอง

**อ้างอิง**
 ทีวีแมกกาซีน ฉบับที่ 110-112, สำนักพิมพ์อนิเมทกรุ๊ป, พ.ศ. 2544 (เรื่องย่อ)
หมวดหมู่:ภาพยนตร์ที่ออกฉายในปี พ.ศ. 2543
หมวดหมู่:ภาพยนตร์อนิเมะที่ออกฉายในปี พ.ศ. 2543
หมวดหมู่:ยอดนักสืบจิ๋วโคนันฉบับภาพยนตร์
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์เกี่ยวกับภาวะเสียความจำ
หมวดหมู่:ภาพยนตร์ตำรวจ
ยอดนักสืบจิ๋วโคนัน: มนตราแห่งรัตติกาลสีเงิน

ยอดนักสืบจิ๋วโคนัน: มนตราแห่งรัตติกาลสีเงิน (Meitantei Konan Ginyoku no Majishan (MAGICIAN)) ; (Detective Conan: Magician of the Silver Sky) เป็นตอนพิเศษของภาพยนตร์เรื่องยอดนักสืบจิ๋ว โคนัน ตอนที่ 8 ออกฉายในประเทศไทยในวันที่ 3 ธันวาคม พ.ศ. 2548 ที่โรงภาพยนตร์เมเจอร์ซีนีเพล็กซ์ รัชโยธิน และออกอากาศทางฟรีทีวีทางสถานีโทรทัศน์สีกองทัพบกช่อง 7 ในช่วงหนังรอบเช้าวันหยุด วันที่ 6 ธันวาคม พ.ศ. 2553 เวลา 08.00-10.00 น.

**ตัวละคร**

**ตัวละครหลักในเรื่อง**
 เอโดงาวะ โคนัน - คุโด้ ชินอิจิ - โมริ โคโกโร่ - โมริ รัน - จอมโจรคิด- คิซากิ เอริ- ดร.อากาสะ ฮิโรชิ- ซึซึกิ โซโนโกะ - ไฮบาระ ไอ - โยชิดะ อายูมิ- ซึบุรายะ มิซึฮิโกะ- โคจิมะ เก็นตะ- สารวัตรเมงูเระ จูโซ- หมวดชิราโทริ นินซาบุโร่- หมวดทาคางิ วาตารุ- สารวัตรนากาโมริ กินโซ- สารวัตรนิชิมุระ เคียวเฮ- หมวดทามูระ

**ตัวละครในตอนนี้**
 มากิ จูริ (37) นักแสดงหญิง- ยางุจิ มาซาโยะ (32) ผู้จัดการของมากิ จูริ- ซากาอิ นาสึกิ (26) ช่างทำผมของมากิ จูริ- นารุซาวะ บุนทาโร่ (34) นักแสดง- ทาจิมะ เท็นโกะ (36) นักแสดง- ชินโจ  อิซาโงะ (28) นักแสดง- บัน โทโอรุ (45) ผู้กำกับและนักแสดง

**คนร้ายและเหตุจูงใจในการก่อคดี**
 คนร้าย ซากาอิ นาสึกิ- เหตุจูงใจ 
** เพราะมากิ จูริ ต้องการให้เธอเป็นคนทำผมและเป็นเบ๊(คนใช้)ของเธอไปตลอด 
** ซึ่งแท้ที่จริงแล้ว เธอต้องการไปเป็นช่างทำผมในฮอลลีวู้ด แต่โอกาสนั้นก็พังทลายลง เพราะมากิ จูรินั่นเอง

**เพลงประกอบ**
เพลงจบ : "Dream X Dream" by Rina Aiuchi

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์อนิเมะที่ออกฉายในปี พ.ศ. 2547
หมวดหมู่:ยอดนักสืบจิ๋วโคนันฉบับภาพยนตร์
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์การบิน
หมวดหมู่:ภาพยนตร์ที่มีฉากในเครื่องบิน‎
หมวดหมู่:จอมโจรคิด
หมวดหมู่:ภาพยนตร์ที่มีฉากในโตเกียว
หมวดหมู่:ภาพยนตร์แอนิเมชันที่มีฉากในโตเกียว
หมวดหมู่:ภาพยนตร์ที่มีฉากในฮาโกดาเตะ
หมวดหมู่:ภาพยนตร์แอนิเมชันที่มีฉากในฮาโกดาเตะ
ยอดนักสืบจิ๋วโคนัน: ยุทธการเหนือห้วงทะเลลึก

ยอดนักสืบจิ๋วโคนัน: ยุทธการเหนือห้วงทะเลลึก (Meitantei Konan Suiheisenjō no Sutoratejī (STRATEGY)) ; (Detective Conan: Strategy Above the Depths) เป็นภาพยนตร์ลำดับที่ 9 ของยอดนักสืบจิ๋วโคนันเดอะมูฟวี่ ทำรายได้ 2.15 พันล้านเยน

**ตัวละคร**

**ตัวละครหลักในเรื่อง**
 เอโดงาวะ โคนัน - โมริ โคโกโร่ - โมริ รัน - ดร.อากาสะ ฮิโรชิ- ซึซึกิ โซโนโกะ - ไฮบาระ ไอ - โยชิดะ อายูมิ- ซึบุรายะ มิซึฮิโกะ- โคจิมะ เก็นตะ- สารวัตรเมงูเระ จูโซ- หมวดชิราโทริ นินซาบุโร่- หมวดทาคางิ วาตารุ- หมวดชิบะ คาซึโนบุ- หมวดซาโต้ มิวาโกะ- คิซากิ เอริ (ภาพพื้นหลัง)

**ตัวละครในตอนนี้**
 คุซากะ ฮิโรนาริ นักเขียนบทละครโทรทัศน์- อาคิโยชิ มินาโกะ สถาปนิกของบริษัทต่อเรือยาชิโระ- ยาชิโระ ฮิเดโตะ สถาปนิกของบริษัทต่อเรือยาชิโระ- ยาชิโระ ทาคาเอะ ประธานกรรมการบริษัทต่อเรือยาชิโระ- ไคโด้ วาตารุ กัปตันเรืออโฟรไดท์ และอดีตรองกัปตันเรือยาชิโระที่1- กัปตันโอคิตะ กัปตันเรือยาชิโระที่ 1 และเป็นพ่อของอาคิโยชิ มินาโกะ เสียชีวิตจากเหตุการณ์เรือล่มเมื่อ15ปีก่อน- สิจึโมโต้ นัทสึโฮะ หัวหน้าพนักงานต้อนรับ ทำหน้าที่ดูแลพ่อลูกยาชิโระ- ยาชิโระ เอ็นทาโร่

**เพลงประกอบภาพยนตร์**
เพลงประกอบภาพยนตร์ภาคนี้คือ "นัตสึโวะมัตสึเซรุโนะโยนิ" (Natsu wo Matsu Seiru no yō ni) ขับร้องโดยวงซาร์ด เผยแพร่เมื่อวันที่ 20 เมษายน พ.ศ. 2548 นับป็นภาพยนตร์ยอดนักสืบจิ๋วโคนันเดอะมูฟวี่เรื่องที่สองที่มีเพลงประกอบขับร้องโดยวงซาร์ด ต่อจากคดีฆาตกรรมไพ่ปริศนา ส่วนอัลบั้มซาวด์แทร็กของภาพยนตร์ภาคนี้วางจำหน่ายเมื่อวันที่ 6 เมษายน พ.ศ. 2548

**สื่อในบ้าน**
ดีวีดีวางจำหน่ายเมื่อวันที่ 14 พฤศจิกายน พ.ศ. 2548 ส่วนดีวีดีแบบบลูเรย์วางจำหน่ายเมื่อวันที่ 28 มกราคม พ.ศ. 2554 โดยดีวีดีบลูเรย์มีคู่มือแนะนำภาพยนตร์และระบบบีดีไลฟ์

**อ้างอิง**

**แหล่งข้อมูลอื่น**
  Official TMS website date=2016-03-04 -  Official TMS website date=2020-06-29 - 1133936- 4771
หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์อนิเมะที่ออกฉายในปี พ.ศ. 2548
หมวดหมู่:ยอดนักสืบจิ๋วโคนันฉบับภาพยนตร์
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่มีฉากบนเรือ
ยอดนักสืบจิ๋วโคนัน: บทเพลงมรณะแด่เหล่านักสืบ

ยอดนักสืบจิ๋วโคนัน: บทเพลงมรณะแด่เหล่านักสืบ (Meitantei Konan Tantei tachi no Rekuiemu (REQUIEM)) ; (Detective Conan: The Private Eyes' Requiem) เป็นภาพยนตร์ลำดับที่ 10 ของยอดนักสืบจิ๋วโคนัน ออกฉายในประเทศญี่ปุ่นเมื่อวันที่ 15 เมษายน พ.ศ. 2549 ทำรายได้ 3.03 พันล้านเยน สำหรับในประเทศไทย ออกฉายเมื่อวันที่ 3 ธันวาคม พ.ศ. 2549 ที่โรงภาพยนตร์เซ็นจูรี

**ตัวละคร**

**ตัวละครหลักในเรื่อง**
 เอโดงาวะ โคนัน - โมริ โคโกโร่ - โมริ รัน - ฮัตโตริ เฮย์จิ- โทยามะ คาซึฮะ- จอมโจรคิด (ปลอมตัวเป็นฮาคุบะ ซางูรุ)- คิซากิ เอริ- ดร.อากาสะ ฮิโรชิ- ซึซึกิ โซโนโกะ - ไฮบาระ ไอ - โยชิดะ อายูมิ- ซึบุรายะ มิซึฮิโกะ- โคจิมะ เก็นตะ- เมงูเระ จูโซ- ชิราโทริ นินซาบุโร่- ทาคางิ วาตารุ- ซาโต้ มิวาโกะ- ชิบะ คาซึโนบุ- ฮัตโตริ เฮย์โซ- โทยามะ จินทาโร่- สารวัตรโอทากิ โกโร่- นากาโมริ กินโซ- โยโคมิโซะ จูโง- คุริยาม่า มิโดริ- โกโร่- เคียวโงขุ มาโคโตะ (ภาพในนิตยสาร)- โอกิโนะ โยโกะ (ภาพพื้นหลัง)- โมงิ ฮารุฟุมิ (ภาพพื้นหลัง)- โซดะ อิคุมิ (ภาพพื้นหลัง)- ยามามูระ มิซาโอะ (รับเชิญ)- ยามามูระ มิซาเอะ (รับเชิญ)

**ตัวละครในตอนนี้**
 อิโต้ สึเอฮิโกะ- ชิมิสึ เรโกะ- นิชิโอะ มาซาฮารุ- มิยามะ โซอิจิโร่

**เพลงประกอบภาพยนตร์**
เพลงประกอบภาพยนตร์ภาคนี้คือ "ยูรูงินาอิโมโนะฮิโตสึ" (ゆるぎないものひとつ) ขับร้องโดยวง B'z เผยแพร่เมื่อวันที่ 12 เมษายน พ.ศ. 2549 วันเดียวกันกับที่วางจำหน่ายอัลบั้มซาวด์แทร็ก นับเป็นภาพยนตร์ยอดนักสืบจิ๋วโคนันภาคที่สามที่มีเพลงประกอบขับร้องโดยวง B'z ต่อจาก ปริศนาพ่อมดคนสุดท้ายแห่งศตวรรษ และ ปริศนาบนถนนสายมรณะ

**สื่อ**

**ดีวีดี**
ดีวีดีมีสองรูปแบบ ได้แก่ แบบธรรมดาและแบบพิเศษ ทั้งสองแบบวางจำหน่ายเมื่อวันที่ 13 ธันวาคม พ.ศ. 2549 แผ่นแบบพิเศษประกอบไปด้วยภาพยนตร์ ตัวอย่างภาพยนตร์ และตอนพิเศษฉลองครบรอบ 10 ปี ส่วนแผ่นแบบธรรมดามีเพียงภาพยนตร์กับตัวอย่างภาพยนตร์เท่านั้น

**บลูเรย์**
แผ่นบลูเรย์วางจำหน่ายเมื่อวันที่ 25 กุมภาพันธ์ พ.ศ. 2554 มีเนื้อหาคล้ายกับดีวีดีแต่เพิ่มสมุดแนะนำภาพยนตร์กับระบบบีดีไลฟ์เข้าไปด้วย

**อ้างอิง**

**แหล่งข้อมูลอื่น**
  Official TMS website date=2016-03-04 -  Official TMS website date=2020-06-29 - 6346- 0498536
หมวดหมู่:ภาพยนตร์ญี่ปุ่นที่ออกฉายในปี พ.ศ. 2549
หมวดหมู่:ภาพยนตร์อนิเมะที่ออกฉายในปี พ.ศ. 2549
หมวดหมู่:ยอดนักสืบจิ๋วโคนันฉบับภาพยนตร์
หมวดหมู่:จอมโจรคิด
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ที่มีฉากในโยโกฮามะ
หมวดหมู่:ภาพยนตร์แอนิเมชันที่มีฉากในโยโกฮามะ
การก่อสร้าง

ตัวอย่างงานก่อสร้างอาคารบ้านพักสำเร็จรูป
งานก่อสร้างอาคารขนาดใหญ่
การก่อสร้าง (construction) คือกิจกรรมหรือการกระทำที่ทำให้เกิด การประกอบหรือการติดตั้ง ให้เกิดเป็นอาคาร โครงสร้าง ระบบสาธารณูปโภค หรือส่วนประกอบของสิ่งที่กล่าวข้างต้น และมักจะหมายถึงงานทางด้านโยธาเป็นส่วนใหญ่
การก่อสร้างเป็นการปฏิบัติวิชาชีพแขนงหนึ่ง ซึ่งประกอบด้วยงานไม้ งานคอนกรีต งานปูนก่อฉาบ งานเหล็ก ช่างซึ่งปฏิบัติงานในงานแขนงนั้นๆ ก็จะเรียกตามประเภทของงานนั้นๆ เช่น ช่างไม้ ช่างปูน ฯลฯ คำที่เรียกโดยรวมก็คือ ช่างก่อสร้าง และผู้ที่มีอาชีพลงทุนรับจ้างทำงานก่อสร้างจะเรียกทั่วๆ ไปว่า ผู้รับเหมา ผู้รับเหมาก่อสร้างที่จดทะเบียนในรูปแบบนิติบุคคล จะมีชื่อเรียกโดยทั่วไปว่า บริษัทรับสร้างบ้าน

**ประเภทของโครงการก่อสร้าง**
ประเภทของโครงการก่อสร้าง ได้แก่
งานอาคาร ได้แก่- งานบ้านพักอาศัย- งานอาคารพักอาศัยรวม ขนาดใหญ่- งานอาคารสำนักงาน- งานโรงเรียน- งานอาคารทางศาสนา- งานอาคารทางด้านอุตสาหกรรม เช่นโรงงาน โรงเก็บวัสดุ ฯลฯ- งานอาคารเพื่อกิจกรรมอื่น ๆ เช่นสนามกีฬา โรงเก็บเครื่องบิน อาคารที่พักผู้โดยสาร ฯลฯ
งานถนนและระบบสาธารณูปโภคด้านขนส่ง ได้แก่- ถนน- ทางรถไฟ- งานระบบทางด่วน- สนามบิน- ท่าเทียบเรือ
งานระบบชลประทาน ได้แก่- เขื่อน- คลองส่งน้ำชลประทาน- งานอาคารประกอบอื่น ๆ
งานระบบสาธารณูปโภค อื่น ๆ ได้แก่- ท่อส่งน้ำ ท่อส่งน้ำมัน ท่อส่งแก๊ส- โรงผลิตน้ำประปา- โรงบำบัดน้ำเสีย- โรงงานกำจัดขยะ และระบบกำจัดขยะแบบอื่น ๆ- โรงไฟฟ้า ฯลฯ

**ผู้มีส่วนเกี่ยวข้องในโครงการก่อสร้างโดยตรง**
 ผู้ลงทุน- สถาปนิก- วิศวกร
** วิศวกรโยธา
** วิศวกรโครงสร้าง
** วิศวกรงานระบบ
** วิศวกรไฟฟ้า- ผู้รับเหมา- ที่ปรึกษางานก่อสร้าง- โฟร์แมน

**อ้างอิง**
 Cronin, Jeff (2005). "S. Carolina Court to Decide Legality of Design-Build Bids". Construction Equipment Guide.

**แหล่งข้อมูลอื่น**
หมวดหมู่:วิศวกรรมโยธา
หมวดหมู่:สิ่งก่อสร้าง
หมวดหมู่:สถาปัตยกรรม
หมวดหมู่:การก่อสร้าง
พรรคแรงงาน

พรรคแรงงาน อาจหมายถึง- พรรคแรงงาน (สหราชอาณาจักร)- พรรคแรงงาน (ประเทศไทย)- พรรคแรงงาน (ประเทศฝรั่งเศส)- พรรคแรงงาน (ประเทศเกาหลีเหนือ)- พรรคแรงงาน (ประเทศออสเตรเลีย)
ซีมง เดอ ลา ลูแบร์

ไฟล์:La_Loubere_Kingdom_of_Siam.jpg|thumb|right|225px|ภาพจากจดหมายเหตุลา ลูแบร์  พ.ศ. 2236
ซีมง เดอ ลา ลูแบร์ (Simon de La Loubère; 21 เมษายน พ.ศ. 2185-26 มีนาคม พ.ศ. 2272) เป็นราชทูตของพระเจ้าหลุยส์ที่ 14 แห่งฝรั่งเศส ได้เดินทางมาอาณาจักรอยุธยาในรัชสมัยสมเด็จพระนารายณ์มหาราชเพื่อเจริญสัมพันธไมตรีกับอยุธยา โดยเดินทางมาที่กรุงศรีอยุธยาพร้อมกับเจ้าพระยาโกษาธิบดี (ปาน) และทหารของฝรั่งเศสจำนวนประมาณ 600 คน 
เดอ ลา ลูแบร์ ได้รับการแต่งตั้งให้เป็นหัวหน้าคณะทูตฝรั่งเศสร่วมกับโกลด เซเบอแร ดูว์ บูแล (Claude Céberet du Boullay) เดินทางมาอยุธยาเพื่อเจรจาเรื่องศาสนาและการค้าของฝรั่งเศสในอาณาจักรอยุธยาเมื่อ พ.ศ. 2230 ในการเจรจานั้นอยุธยาไม่สู้จักยินยอมรับข้อเสนอของฝรั่งเศส ทำให้เสียเวลาในการเจรจาหลายสัปดาห์ ในที่สุดฝ่ายอยุธยาก็ยินยอมรับข้อเสนอตามความประสงค์ของฝรั่งเศสและทั้งสองฝ่ายได้ลงนามในสัญญาการค้าที่เมืองลพบุรีเมื่อวันที่ 11 ธันวาคม 
นอกจากจะเป็นหัวหน้าคณะทูตจากฝรั่งเศสแล้ว เดอ ลา ลูแบร์ ยังได้รับคำสั่งให้สังเกตเรื่องราวต่าง ๆ เกี่ยวกับอาณาจักรอยุธยาและบันทึกข้อสังเกตทั้งหลายเหล่านั้นกลับไปรายงานให้ราชสำนักของพระเจ้าหลุยส์ที่ 14 ได้รับทราบด้วย จดหมายเหตุเหล่านี้ได้กลายเป็นหลักฐานทางประวัติศาสตร์ที่มีคุณค่าต่อแวดวงวิชาประวัติศาสตร์ไทยสมัยอยุธยา เพราะกล่าวถึงชีวิตความเป็นอยู่ สังคม ประเพณี ประวัติศาสตร์ วัฒนธรรม หลายสิ่งหลายอย่างของคนในสมัยกรุงศรีอยุธยา จึงนับได้ว่าเป็นหลักฐานทางประวัติศาสตร์ที่มีจารึกเป็นลายลักษณ์อักษร

**ผลงาน**
Du Royaume de Siam, 1691  ลิงก์
*Traité de l'origine des jeux floraux de Toulouse (1715) 
*De la Résolution des équations, ou de l'Extraction de leurs racines, 1732  ลิงก์

**อ้างอิง**
  จุดประกาย date=2007-09-30  กรุงเทพธุรกิจ-  Simon de La Loubère date=2007-08-21 
*Du Royaume de Siam, 1691  Full text
*Traité de l'origine des jeux floraux de Toulouse (1715) 
*De la Résolution des équations, ou de l'Extraction de leurs racines, 1732  Full text
หมวดหมู่:บุคคลที่เกิดในปี พ.ศ. 2185
หมวดหมู่:ชาวต่างชาติในกรุงศรีอยุธยา
หมวดหมู่:นักการทูตชาวฝรั่งเศส
หมวดหมู่:นักเขียนชาวฝรั่งเศส
หมวดหมู่:บุคคลในประวัติศาสตร์กรุงศรีอยุธยา
หมวดหมู่:ความสัมพันธ์ไทย–ฝรั่งเศส
ปัตตาเวีย

ปัตตาเวีย หรือ บาตาเวีย (Batavia) อาจหมายถึง

**สถานที่ในอดีต**
 ปัตตาเวีย – ดินแดนที่ชาวบาตาเวียอาศัยอยู่ในช่วงจักรวรรดิโรมัน ปัจจุบันเป็นส่วนหนึ่งของเนเธอร์แลนด์- เมืองปัตตาเวีย – ชื่อเก่าของจาการ์ตา ประเทศอินโดนีเซีย- สาธารณรัฐบาตาเวีย – เนเธอร์แลนด์ในช่วงปี ค.ศ. 1795–1806- พัสเซา – เมืองในประเทศเยอรมนีในปัจจุบันที่ชาวโรมันเรียกว่า Batavis หรือ Batavia 

**อื่น ๆ**
 ปัตตาเวีย (พืช) – พืชชนิดหนึ่ง- บาตาเวีย (เรือ) – เรือของบริษัทอินเดียตะวันออกของเนเธอร์แลนด์
แม่แบบ:เหตุการณ์ปัจจุบัน/2550 มิถุนายน 25

*เครื่องบินเช่าเหมาลำแบบแอนโตนอฟ-24 ของสายการบิน PMT Air พร้อม 22 ชีวิต บินขึ้นจากท่าอากาศยานเสียมราฐ-อังกอร์ ปลายทางเมืองพระสีหนุ ตกที่อยู่บนยอดเขาโบกอร์ (Bokor) ของจังหวัดกำปอต กัมพูชา  (ผู้จัดการ)
}
แม่แบบ:เหตุการณ์ปัจจุบัน/2550 มิถุนายน 26

* ครม. เห็นชอบกฎหมายปฏิรูปข้าราชการพลเรือน กำหนดตำแหน่งและระดับของข้าราชการพลเรือนเป็น 4 ระดับ แทนระบบซี  กำหนดขั้นอัตราต่ำ-สูง ตามสายงานแต่ละประเภท และให้อำนาจกระทรวงกำหนดอัตราตำแหน่งเอง  (มติชน)- ครม. เห็นชอบร่างพระราชบัญญัติ ภาพยนตร์และวีดิทัศน์ ตามที่กระทรวงการท่องเที่ยวและกีฬาเสนอ   (มติชน)- มิคา เบซซินสกี ผู้ประกาศข่าวรายการมอร์นิงโจ ทางเอ็มเอสเอ็นบีซี ประท้วงทางสถานีที่ให้ความสำคัญกับข่าวแพรีส ฮิลตันมากเกินไป โดยพยายามจุดไฟเผาสคริปต์ ฉีก และนำไปทำลายด้วยเครื่องทำลายเอกสาร ขณะกำลังออกอากาศสด  (MSNBC Video)  
}
วัง (แก้ความกำกวม)

วัง อาจหมายถึง- วัง ที่ประทับของกษัตริย์- แม่น้ำวัง ชื่อแม่น้ำที่อยู่ในภาคเหนือของไทย - กรมวัง หรือ วัง กรมที่ดูแลเรื่องพระราชวังและกิจการพระมหากษัตริย์ ตามระบบจตุสดมภ์
ข้อต่ออโครมิโอคลาวิคิวลาร์

ข้อต่ออโครมิโอคลาวิคิวลาร์ (Acromioclavicular joint; AC joint) เป็นหนึ่งในสองข้อต่อในบริเวณส่วนไหล่ที่เชื่อมต่อระหว่างกระดูกไหปลาร้า (clavicle) และปลายอโครเมียนของกระดูกสะบัก (acromion of scapula) และเป็นข้อต่อที่ช่วยในการเคลื่อนไหวของไหล่และต้นแขน

**หน้าที่การทำงาน**
ข้อต่ออโครมิโอคลาวิคิวลาร์จะช่วยเพิ่มระยะการเคลื่อนไหวของข้อต่อกลีโนฮิวเมอรัล (glenohumeral joint) ซึ่งเป็นข้อต่อหลักของไหล่ โดยการช่วยในการเคลื่อนไหวของกระดูกสะบักไปในแนวด้านหน้า-หลัง แนวบน-ล่าง และแนวรอบแกนหมุน จึงทำให้สามารถยกแขนให้สูงขึ้นเหนือศีรษะ หรือเอื้อมหยิบจับวัตถุที่ไกลออกไปได้อย่างมีประสิทธิภาพ

**เอ็นรอบข้อต่อ**
ข้อต่ออโครมิโอคลาวิคิวลาร์จะมีเอ็นรอบข้อต่อเพื่อเพิ่มเสถียรภาพอยู่ด้วยกันสามชุด ได้แก่- เอ็นอโครมิโอคลาวิคิวลาร์ (Acromioclavicular ligament)  เป็นเอ็นบางๆที่หุ้มแคปซูลข้อต่อของข้อต่อนี้โดยตรง โดยจะมีทั้งเอ็นที่อยู่ทางด้านบนและด้านล่างของข้อต่อ ทำหน้าที่ช่วยในการเชื่อมต่อของกระดูกไหปลาร้าและปลายอโครเมียน- เอ็นคอราโคอโครเมียล (Coracoacromial ligament)  เป็นเอ็นหนาที่ยึดระหว่างปลายอโครเมียนและปุ่มโคนอยด์ (conoid tubercle)  ซึ่งทั้งสองจุดอยู่บนกระดูกสะบัก เอ็นนี้นอกจากจะเสริมเสถียรภาพของข้อต่อแล้ว ยังเป็นส่วนหนึ่งของแนวโค้งคอราโคอโครเมียล (coracoacromial arch)  ที่ป้องกันส่วนหัวของกระดูกต้นแขน (humerus) จากแรงกดหรือการกระทบกระเทือนจากด้านบนของไหล่อีกด้วย- เอ็นคอราโคคลาวิคิวลาร์ (Coracoclavicular ligament)  เป็นเอ็นที่ยึดระหว่างกระดูกไหปลาร้ากับปุ่มโคนอยด์บนกระดูกสะบัก และประกอบด้วยเอ็นสองส่วน คือเอ็นโคนอยด์ (conoid ligament)  และเอ็นทราปีซอยด์ (trapezoid ligament)  แม้ว่าเอ็นนี้จะไม่ได้เกี่ยวข้องกับโครงสร้างหลักของข้อต่อ แต่เอ็นนี้จะช่วยยึดให้กระดูกไหปลาร้าอยู่ใกล้กับกระดูกสะบักมากขึ้น

**รูปประกอบเพิ่มเติม**

**อ้างอิง**
 Clinically Oriented Anatomy, 5th ed. Keith L. Moore and Arthur F. Dalley.
หมวดหมู่:ข้อต่อ
หมวดหมู่:กายวิภาคศาสตร์ของรยางค์บน
พรรคก้าวหน้า (พ.ศ. 2488)

พรรคก้าวหน้า เป็นพรรคการเมืองแรกของประเทศไทยที่กำเนิดขึ้นมา โดยที่ยังมิได้มีพระราชบัญญัติประกอบรัฐธรรมนูญว่าด้วยพรรคการเมืองแต่อย่างใด จึงมิได้เป็นพรรคการเมืองที่จดทะเบียนอย่างถูกต้องตามกฎหมาย หากแต่มีรัฐธรรมนูญให้การรับรอง มีหัวหน้าพรรค คือ หม่อมราชวงศ์คึกฤทธิ์ ปราโมช สมาชิกพรรคก้าวหน้าส่วนมาก อาทิ หม่อมราชวงศ์นิมิตรมงคล นวรัตน, พระยาโทณวณิกมนตรี (วิสุทธิ์ โทณวณิก), และ สส.ที่ได้รับเลือกตั้งนั้น เป็นกลุ่มบุคคลที่มีความคิดเห็นตรงข้ามกับคณะราษฎรหลายประการ และหลายคนได้เข้าร่วมกับกบฏบวรเดช และถูกจับกุม เมื่อพ้นโทษออกมาจึงได้ร่วมกันก่อตั้งพรรคขึ้น  ต่อมาใน ปี พ.ศ. 2489 ได้มีการตั้งพรรคประชาธิปัตย์ขึ้นมา พรรคก้าวหน้าจึงยุบเข้ารวมเป็นพรรคเดียวกัน

**รายชื่อสมาชิกสภาผู้แทนราษฎรในการเลือกตั้งเป็นการทั่วไป พ.ศ. 2489**
พรรคก้าวหน้ามีสมาชิกคนสำคัญที่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 ดังนี้

**บุคคลากรภายในพรรค**

**หัวหน้าพรรคก้าวหน้า**

**อ้างอิง**

**ดูเพิ่ม**
 รายชื่อพรรคการเมืองไทย

ก้าวหน้า
ก
ก
พรรคก้าวหน้า

พรรคก้าวหน้า สามารถหมายถึง- พรรคการเมืองในประเทศไทย
** พรรคก้าวหน้า (พ.ศ. 2488)
** พรรคก้าวหน้า (พ.ศ. 2526) จดทะเบียนเมื่อวันที่ 22 มีนาคม พ.ศ. 2526 มีนายอุทัย พิมพ์ใจชน เป็นหัวหน้าพรรค และมีนายบุญเกิด หิรัญคำ เป็นเลขาธิการพรรค
** พรรคก้าวหน้า (พ.ศ. 2541) ที่มีนายสุวัฒน์ ยมจินดา เป็นหัวหน้าพรรค และมีนายพูนทรัพย์ บุญทอง เป็นเลขาธิการพรรค- พรรคก้าวหน้า (เกาหลีใต้)- พรรคก้าวหน้า (สิงคโปร์) (Progressive Party)
กลุ่มภาษามอญ-เขมร

กลุ่มภาษามอญ-เขมร เป็นกลุ่มของภาษาพื้นเมืองในแถบอินโดจีน อยู่ในตระกูลภาษาออสโตรเอเชียติกเช่นเดียวกับกลุ่มภาษามุนดาในอินเดีย การแบ่งกลุ่มย่อยของภาษาในกลุ่มนี้ ตามการแบ่งของ Diffloth ที่เขียนไว้ใน Encyclopedia Britannica เมื่อ พ.ศ. 2517 แบ่งได้ดังนี้- กลุ่มตะวันออก ได้แก่ภาษาเขมรที่ใช้พูดในกัมพูชา ภาคตะวันออกเฉียงเหนือของไทย และภาคใต้ของเวียดนาม ราว 15-22 ล้านคน กลุ่มภาษาเบียริกในภาคใต้ของกัมพูชา กลุ่มภาษาบะห์นาริก ในเวียดนาม กัมพูชาและลาว กลุ่มภาษากะตูในลาวภาคกลาง กลุ่มภาษาเวียตติกในเวียดนาม (66-73 ล้านคน)- กลุ่มเหนือ ได้แก่ภาษากาสีในรัฐเมฆาลัย อินเดีย กลุ่มภาษาปะหล่องในชายแดนจีน-พม่า และภาคเหนือของไทย กลุ่มภาษาขมุในลาวภาคเหนือ กลุ่มภาษาม้งในเวียดนามและจีน กลุ่มภาษาปยูในจีน- กลุ่มใต้ ได้แก่ภาษามอญในพม่าและไทย กลุ่มภาษาอัสเลียนในภาคใต้ของไทยและมาเลเซีย (มีสามกลุ่มคือ จาฮาอิก ซีนอยติก และ เซเมลาอิก) กลุ่มภาษานิโคบาร์ในหมู่เกาะนิโคบาร์- กลุ่มที่จำแนกไม่ได้ ได้แก่กลุ่มภาษาบูกัน บูซินชัว เกเมียฮัวและกวนฮัวในจีน

**อ้างอิง**
 Shorto, Harry L. edited by Sidwell, Paul, Cooper, Doug and Bauer, Christian (2006). A Mon-Khmer comparative dictionary. Canberra: Australian National University. Pacific Linguistics. ISBN 0-85883-570-3
หมวดหมู่:ตระกูลภาษาออสโตรเอเชียติก
ภาษาเซบัวโน

ภาษาเซบู (Cebuano; Sebwano; เซบู: Sinugboanon) เป็นภาษาตระกูลออสโตรนีเซียน มีผู้พูดในฟิลิปปินส์ 18 ล้านคน ชื่อในภาษาอังกฤษมาจากชื่อเกาะเซบู รวมกับปัจจัยจากภาษาสเปน -ano หมายถึง ที่เกี่ยวกับเชื้อชาติ

**การแพร่กระจายทางภูมิศาสตร์**
มีผู้พูดเป็นภาษาแม่ในเกาะเซบู เกาะโบโฮล ทางตะวันออกของเกาะเนโกรส ทางตะวันตกของเกาะเลเตและบีลีรัน ทางใต้ของเกาะมัสบาเต และเกือบตลอดเกาะมินดาเนา มีผู้พูดเป็นบางเมืองในเกาะซามาร์ กระทั่ง พ.ศ. 2518 ภาษานี้เป็นรองภาษาตากาล็อกในด้านจำนวนผู้พูดทั้งหมด แต่ภาษาเซบูมีผู้พูดเป็นภาษาแม่มากกว่า การอพยพจากเซบู โบโฮล และเนโกรสเข้าสู่มินดาเนา ทำให้มีประชากรที่พูดภาษาเซบูมากขึ้น บางสำเนียงของภาษาเซบูเรียกชื่อเป็นภาษาใหม่ ผู้อยู่ในโบโฮลมักเรียกภาษาเซบูว่า โบล-อาโนน ในขณะที่ผู้พูดภาษาเซบูในเลเตเรียกภาษาของตนเองว่ากานา
นอกจากนั้น ภาษานี้ยังใช้โดยชาววาไรในซามาร์และเลเต ชาวโปโรฮาโนนในโปโร ชาวอีลองกอสในเนโกรสโอรีเยนตัล ชาวเอสกายาในโบโฮล และโดยชนกลุ่มน้อยทั้งที่เป็นชนพื้นเมืองและผู้อพยพในมินดาเนา ภาษาเซบูเรียงประโยคแบบกริยา-ประธาน-กรรม ส่วนแรกของประโยคเป็นส่วนที่เน้น คำนามและคำคุณศัพท์เชื่อมเข้าด้วยกันด้วยคำเชื่อม nga

**เสียง**
ภาษาเซบูมีพยัญชนะ 17 เสียง p, t, k, ʔ, b, d, g, m, n, ng, s, h, w, l, r, y, และ j มีสระ 4 เสียง คือ : i, e, a, และ u/o u และ o แทนเสียงเดียวกันโดย u มักใช้ต้นพยางค์ ส่วน o ใช้ตอนท้ายของพยางค์ แต่ก็มีข้อยกเว้น เช่น kamatuoran (ความจริง) hangtúd (จนกระทั่ง) e พบในคำบางคำเช่น  babaye (เด็กหญิง/ผู้หญิง) parayeg (ความรัก) pangadye (สวดมนต์) ในพยางค์ท้าย e มักเป็น I คำที่มี e มักเป็นคำยืมจากภาษาสเปน

**คำศัพท์และคำยืม**
ภาษาเซบูมีคำยืมจากภาษาสเปนมาก เช่น krus มาจาก cruz หมายถึง ตัด ข้าม merkado มาจาก mercado หมายถึงตลาด และมีคำยืมจากภาษาอังกฤษที่เปลี่ยนเสียงไปบ้าง เช่น hayskul มาจาก high school syapin มาจาก shopping และ drayber มาจาก driver ส่วนคำยืมจากภาษาอื่น ๆ ได้แก่ ภาษาอาหรับที่เข้ามาพร้อมศาสนาอิสลาม เช่น imam, sharif, jihad และภาษาสันสกฤต เช่น mahárlika karma เป็นต้น

**ไวยากรณ์**

**สรรพนาม**
คำนามในภาษาเซบูผันตามบุคคล จำนวนและการก บุรุษที่หนึ่เอกพจน์ไม่มีการแยกเพศ แต่มีการแยกสรรพนามรวมและไม่รวมผู้ฟังสำหรับบุรุษที่หนึ่ง พหูพจน์ มีสี่การกคือสมบูรณ์ ความเป็นเจ้าของ (กำหนดก่อนหรือหลัง) และกรรม

**การใช้ asa และ hain**
ทั้งสองคำหมายถึง ที่ไหน แต่ใช้ต่างกันในการเขียนที่เป็นทางการ- Asa ใช้ถามเกี่ยวกับสถานที่ เช่น Asa ka padulong? คุณจะไปไหน  Asa ta molarga? เราจะไปเที่ยวที่ไหน- Hain ใช้ถามเกี่ยวกับคนหรือสิ่งของ เช่น Hain na ang gunting? กรรไกรอยู่ที่ไหน Hain na si Arsenia? อาร์เซเนียอยู่ที่ไหน
ภาษาเซบูที่ใช้ในการพูดปัจจุบัน มักใช้ asa แทนที่ hain จะพบการใช้ hain น้อยมาก และมักเป็นการใช้ของผู้พูดภาษาเซบูเป็นภาษาแม่ที่อายุมาก

**การสนับสนุน**
การใช้ภาษาตากาล็อกเป็นพื้นฐานของภาษาฟิลิปปินส์สร้างปัญหาให้กับผู้พูดภาษาอื่น ๆ ในฟิลิปปินส์ มีบางกลุ่มออกมาต่อต้าน บางกลุ่มใช้ภาษาเซบูแทนภาษาฟิลิปปินส์เช่นบนเกาะเซบู กลุ่มที่สนับสนุนภาษาเซบูมีเหตุผลดังนี้- ตามประวัติศาสตร์ เซบูเป็นเมืองแห่งแรกสุดและเก่าสุดของฟิลิปปินส์ เก่ากว่ามะนิลาและเคยเป็นเมืองสำคัญทางการค้ามาก่อน- ตามหลักของภาษา ภาษาเซบูเป็นภาษาที่มีผู้ใช้มากเป็นอันดับสองและเป็นภาษาแม่ของประชาชนบนเกาะเซบู และยังใช้พูดในมินดาเนา ตะวันออกของเนโกรส และโบโฮล- บริเวณที่ใช้ภาษาเซบูเป็นภาษาแม่กว้างกว่าของภาษาตากาล็อก
หมวดหมู่:ภาษาในประเทศฟิลิปปินส์
เซบัวโน
ภาษาเลปชา

ภาษาเลปชา(อักษรเลปชา: ไฟล์:ᰛᰩᰵ་ᰛᰧᰶᰵ.SVG; Róng ríng)เป็นภาษาที่พูดโดยชาวเลปชา ในรัฐสิกขิม อินเดีย รวมทั้งบางส่วนของเนปาลและภูฏาน เขียนด้วยอักษรเลปชา ต้นกำเนิดของอักษรนี้ยังคลุมเครือ เริ่มแรกเขียนในแนวตั้งแบบเดียวกับอักษรจีน จัดเป็นภาษาท้องถิ่นในบริเวณที่ใช้พูด มีผู้พูดราว 50,000 คน

**ประชากร**
ภาษาเลปชาใช้พูดโดยชนกลุ่มน้อยในรัฐสิกขิม และรัฐเบงกอลตะวันตกรวมทั้งในเนปาลและภูฏาน ภาษานี้จัดเป็นภาษาดั้งเดิมก่อนการมาถึงของภาษาทิเบตและภาษาเนปาลี ผู้พูดภาษาเลปชามีหลายกลุ่ม โดยกลุ่มที่อยู่ในอินเดียมีมากกว่าเนปาลและภูฏาน โดยประมาณ คาดว่าผู้พูดภาษาเลปชามีประมาณ 53,000 คน โดยมีผู้พูดเป็นภาษาแม่ราว 30,000 คน

**การจัดจำแนก**
ภาษาเลปชาเป็นภาษาที่จัดจำแนกได้ยาก Van Driem (2001) เสนอว่าเป็นภาษาใกล้เคียงกับกลุ่มภาษามหากิรันตี ซึ่งเป็นกลุ่มย่อยของกลุ่มภาษาหิมาลัย ในอีกด้านหนึ่ง SILได้จัดให้ภาษาเลปชาอยู่ในกลุ่มภาษาหิมาลัย ซึ่งจัดเป็นกลุ่มพี่น้องกับภาษาทิเบต-กานุยรีภาษาเลปชาเป็นภาษาที่หลากหลาย มีรากศัพท์ที่ได้รับอิทธิพลจากภาษาอื่นๆหลายกลุ่ม  โดยเฉพาะภาษาเนปาลและภาษาสิกขิม

**ลักษณะ**
ภาษาเลปชาเป็นภาษาในกลุ่มภาษาทิเบต-พม่าที่ไม่มีวรรณยุกต์ แม้จะมีเครื่องหมายกำกับเสียงในอักษรเลปชา รากศัพท์เป็นคำพยางค์เดียว

**อักษรและการถอดเป็นอักษรโรมัน**
อักษรเลปชาเป็นการเขียนแบบพยางค์ ที่มีเครื่องหมายและการเชื่อมต่อ ในช่วงแรก อักษรเลปชาเขียนในแนวตั้ง ซึ่งแสดงอิทธิพลจากภาษาจีน  ก่อนที่จะมีอักษรเลปชา เคยเขียนด้วยอักษรทิเบต  มีการนำอักษรโรมันมาใช้กับภาษานี้ซึ่งมีหลายระบบ ทั้งระบบที่อิงตามภาษาอังกฤษ ภาษาฝรั่งเศส หรือภาษาเยอรมัน ซึ่งใช้โดยนักวิชาการชาวตะวันตก

**ไวยากรณ์ == 
การเรียงคำเป็นแบบประธาน-กรรม-กริยา ลักษณะของภาษาเป็นแบบรูปคำติดต่อทำให้คำในภาษาเลปชามี 1-2 พยางค์ นอกจากนั้นยังมีลักษณะของการกเกี่ยวพันในการบรรยายเหตุการณ์  ภาษาเลปชามีการกสำหรับนาม 2 การก มีคำนำหน้านามชี้เฉพาะ –re และการกกรรม –m เครื่องหมายอื่นๆแสดงด้วยปรบท

**อ้างอิง**
 Coulmas, Florian. The Blackwell Encyclopedia of Writing Systems. Blackwell, 1996
ลเปชา
ลเปชา
ลเปชา
โบอิง วาย1

โบอิง วาย1 เป็นโครงการของฝ่ายผลิตเครื่องบินพาณิชย์โบอิง เพื่อทดแทนเครื่องบินรุ่น 737-700, 737-800, 737-900 และ757-200 นอกจากนี้ยังอาจจะทดแทนเครื่องบินรุ่น 717 และ737-600 ด้วยเช่นกัน

**การพัฒนา**
โบอิง วาย1 หรืออาจจะรู้จักกันในอีกชื่อว่า 737RS (737 Replacement Study) เป็นหนึ่งในโครงการเยลโลสโตน ที่พัฒนาเครื่องบินรุ่นใหม่ขึ้นมาทดแทนเครื่องรุ่นเก่า เช่น การนำเอาวัสดุคอมโพสิตเป็นวัตถุดิบทำลำตัวเครื่องบิน หรือการพัฒนาเครื่องยนต์โทรโบแฟนที่มีประสิทธิภาพมากขึ้น ซึ่งมี 787 เป็นเครื่องแบบแรกจากโครงการที่เริ่มผลิตออกจำหน่ายในเชิงพาณิชย์
ในด้านของแอร์บัส ก็กำลังพัฒนาเครื่องรุ่นใหม่ แอร์บัส เอ็นเอสอาร์ เพื่อแข่งขันกับ วาย1 เช่นกัน

**เครื่องบินที่ใกล้เคียงกัน**

**รุ่นที่ใกล้เคียงกัน**
 โบอิง 787- โบอิง 777

**เครื่องบินที่คล้ายกัน**
 แอร์บัส เอ็นเอสอาร์

**แหล่งข้อมูลอื่น**
  Not if... but when จาก Fight International, วันที่ 6 กรกฎาคม พ.ศ. 2548 -  date=2006-03-18  จาก Fight International, วันที่ 7 กุมภาพันธ์ พ.ศ. 2549 -  โบอิงยืนยันการศึกษาเครื่องบินทดแทน 737 จาก Fight International, วันที่ 3 มีนาคม พ.ศ. 2549 -  Boeing dream of futristic jets จาก ซีแอตเทิลไทม์, วันที่ 18 พฤษภาคม พ.ศ. 2549 -  โบอิงกำลังศึกษาเครื่องบิน 2 แบบ ที่จะทดแทน 737 date=2007-01-08  จาก รอยเตอร์ ในยูเอสทูเดย์, วันที่ 13 กันยายน พ.ศ. 2549 
วาย1
พระมหาธรรมราชา

พระมหาธรรมราชา เป็นตำแหน่งผู้ครองแคว้นสุโขทัยสามารถหมายถึง- พระมหาธรรมราชาที่ 1 (ลิไท) -- พระมหากษัตริย์กรุงสุโขทัย- พระมหาธรรมราชาที่ 2 (ลือไท) -- พระมหากษัตริย์กรุงสุโขทัย- พระมหาธรรมราชาที่ 3 (ไสลือไท) -- พระมหากษัตริย์กรุงสุโขทัย- พระมหาธรรมราชาที่ 4 (บรมปาล) -- พระมหากษัตริย์กรุงสุโขทัย- สมเด็จพระมหาธรรมราชาธิราช สมเด็จพระสรรเพชญที่ 1 -- พระมหากษัตริย์กรุงศรีอยุธยา
ม
หมวดหมู่:ฐานันดรศักดิ์ไทย
ภาพลวงตา

ภาพลวงตา (Optical illusion) หมายถึง ภาพที่หลอกตาให้มองเห็นและรับรู้ผิดพลาดไปจากความเป็นจริง ส่วนใหญ่สายตาจะรับรู้ผิดพลาดเกี่ยวกับรูปทรง ขนาด และสี
ในบางครั้งตาของคนเราก็ไม่ได้เห็นสิ่งที่เป็นอยู่จริงเสมอไปและสามารถถูกหลอกได้ง่าย ตาและสมองของคนเราจะทำงานประสานกันอย่างใกล้ชิดมาก โดยตาทำหน้าที่รับภาพเข้ามา ส่วนสมองทำหน้าที่ประมวลผลและวิเคราะห์ว่าภาพที่รับเข้ามาเป็นภาพอะไร มีสีอะไร เป็นภาพเคลื่อนไหวหรือภาพนิ่ง เมื่อแสงจากวัตถุกระทบกับเลนส์ตาจะเกิดการหักเหและเกิดเป็นภาพจริงบริเวณจอตา (retina) และจอตาก็จะดูดซับและแปลงภาพให้เป็นสัญญาณไฟฟ้าส่งต่อไปยังสมอง

**สาเหตุของการเกิดภาพลวงตา**
สาเหตุที่คนเราเห็นภาพลวงตานั้นมาจากวิวัฒนาการของสมองด้านการประมวลผลภาพ หากสมองใช้เวลานานมากเกินไปในการประมวลผลภาพอาจจะทำให้เกิดผลเสียขึ้นได้ เช่น ถ้าเราขับรถอยู่และสมองต้องประมวลผลทุกสิ่งทุกอย่างที่เห็นทุก ๆ ครั้ง กว่าจะรับรู้ว่ามันคืออะไรและควรทำอย่างไร ก็คงจะขับรถชนมันไปก่อนแล้ว สมองจึงต้องใช้วิธีลัดทุกวิธีที่จะได้ผลลัพธ์ออกมาให้เร็วที่สุด มันจึงเชื่อมโยงสิ่งที่เห็นเข้ากับสมมติฐานจากประสบการณ์ประกอบเป็นสิ่งที่เรารับรู้
ภาพลวงตาเกี่ยวกับสี ช่อง A มีสีเดียวกันกับช่อง B
สาเหตุของการเกิดภาพลวงตาสามารถแบ่งออกได้ดังนี้
# เกิดจากความสามารถในการกวาดสายตาในแนวดิ่งและแนวราบไม่เท่ากัน
# เกิดจากตา 2 ข้าง ส่งข้อมูลที่แตกต่างกันไปยังสมอง
# เกิดจากการเติมสิ่งหนึ่งสิ่งใด (Embeddedness)
# เกิดจากการเกิดมุมหรือ การตัดกันของเส้น (Angle of Intersection Lines)
# เกิดจากการเปรียบเทียบ หรือขนาดสัมพัทธ์ (Relative Size)
# เกิดจากสิ่งแวดล้อม
# เกิดจากการมองภาพด้วยนัยน์ตาทั้งสองข้าง
# เกิดจากเซลล์ประสาทตามีขีดจำกัดในการรับรู้
# เกิดจากสมบัติของแสง เช่น ภาพลวงตาที่เกิดจากการสะท้อนของแสง ทำให้ภาพมีขนาดใหญ่กว่าวัตถุของจริง

**ภาพแบบลวงตา**
 ภาพลวงตาตาราง- ห้องเอมส์- หน้าต่างสี่เหลี่ยมคางหมูเอมส์- ลูกบาศก์เนกเกอร์- ภาพลวงตาสีเดียวกัน- ภาพลวงตาปอนโซ- แจกันรูบิน- ภาพลวงตาแซนเดอร์- ภาพลวงตาผนังร้านกาแฟ- ภาพลวงตาแจสตรอล- ภาพลวงตาวุนต์

**อ้างอิง**
 http://www.neutron.rmutphysics.com/teaching-glossary/index.php?option=com_content&task=view&id=3874&Itemid=8&limit=1&limitstart=0 date=2014-09-23 - http://www.indepencil.com/%E0%B8%97%E0%B8%B3%E0%B9%84%E0%B8%A1%E0%B9%80%E0%B8%A3%E0%B8%B2%E0%B8%95%E0%B9%89%E0%B8%AD%E0%B8%87%E0%B9%80%E0%B8%AB%E0%B9%87%E0%B8%99%E0%B8%A0%E0%B8%B2%E0%B8%9E%E0%B8%A5%E0%B8%A7%E0%B8%87%E0%B8%95/ date=2016-03-21 
หมวดหมู่:ปรากฏการณ์ทางแสง

หมวดหมู่:การมองเห็น
ศาสนาพุทธในประเทศนิการากัว

พุทธศาสนาในประเทศนิการากัว เริ่มต้นขึ้นในศตวรรษที่ 19 มีการอพยพของชาวจีนโพ้นทะเลมาตั้งถิ่นฐานในประเทศนิการากัว ในปัจจุบันในประเทศนิการากัวมีชาวพุทธประมาณ 0.1% ซึ่งมีจำนวนน้อยมาก  และบางส่วนก็ได้หันไปนับถือศาสนาคริสต์ 

**ประวัติ**
ชาวพุทธกลุ่มแรกเริ่มเข้าสู่ประเทศนิการากัวในศตวรรษที่ 19 โดยชาวจีนโพ้นทะเล เริ่มต้นอพยพมา และส่วนมากชาวจีนโพ้นทะเลกลุ่มนี้อพยพมาจากกวางตุ้ง (广东) 

**ดูเพิ่ม**
ชาวนิการากัวเชื้อสายจีน

**อ้างอิง**

**แหล่งข้อมูลอื่น**
 El Nuevo Diario date=2011-05-13  Budismo en Nicaragua - Centros de Budismo en Nicaragua date=2007-04-04  
หมวดหมู่:ประวัติศาสตร์ศาสนาพุทธ
หมวดหมู่:ประเทศนิการากัว
ศูนย์ส่งดาวเทียมจิ่วเฉฺวียน

ศูนย์ส่งดาวเทียมจิ่วเฉฺวียน
ศูนย์ส่งดาวเทียมจิ่วเฉฺวียน (Jiuquan Satellite Launch Center; 酒泉卫星发射中心) เป็นสถานีปล่อยจรวดขนส่งดาวเทียมของประเทศจีน อยู่ในมณฑลกานซู่ ทางภาคตะวันตกเฉียงเหนือของจีน ห่างจากกรุงปักกิ่งประมาณ 1,600 กิโลเมตร

**อ้างอิง**
 จีนประสบผลสำเร็จในการส่ง"ดาวเทียมสำรวจระยะไกลหมายเลข 2"ขึ้นสู่อวกาศ 
หมวดหมู่:ท่าอวกาศยาน
หมวดหมู่:องค์การอวกาศแห่งชาติจีน
หมวดหมู่:โครงการอวกาศจีน
หมวดหมู่:ดาวเทียม
หมวดหมู่:สิ่งก่อสร้างในมณฑลกานซู่
ทะเลอาหรับ

ทะเลอาหรับ
ทะเลอาหรับ (Arabian Sea; بحر العرب) เป็นบริเวณทางเหนือของมหาสมุทรอินเดีย โดยทิศเหนือติดกับประเทศปากีสถาน, อิหร่าน และอ่าวโอมาน ทิศตะวันตกติดกับอ่าวเอเดน, ช่องการ์ดาฟูล และคาบสมุทรอาหรับ ทิศตะวันออกเฉียงใต้ติดกับทะเลแลกคาดิฟ ทิศตะวันตกเฉียงใต้ติดกับประเทศโซมาเลีย และทิศตะวันออกติดกับประเทศอินเดีย รวมมีพื้นที่ 3,862,000 ตารางกิโลเมตร (1,491,000 ตารางไมล์) และส่วนที่ลึกที่สุดลึก 4,652 เมตร (15,262 ฟุต) 

**ประเทศที่ติดทะเลนี้**
ทะเลอาหรับมองจากอวกาศ.
ประเทศที่ติดทะเลนี้ มีดังนี้:
# - ชายฝั่ง 2,500 กิโลเมตร
# - ชายฝั่ง 1,050 กิโลเมตร
# 
# 
# 
# 
#

**อ้างอิง**

**ข้อมูล**
Documents on the Persian Gulf's name  date=2020-11-02 
*A book and Atlas 

**แหล่งข้อมูลอื่น**
  Arabian Sea (World Wildlife Fund)
อาหรับ
หมวดหมู่:คาบสมุทรอาหรับ
รายชื่อประธานาธิบดีอินโดนีเซีย

รายชื่อผู้ดำรงตำแหน่งประธานาธิบดีของประเทศอินโดนีเซีย ตำแหน่งประธานาธิบดีนี้ได้รับการสถาปนาขึ้นในช่วงของการก่อตั้งประเทศอันเป็นผลมาจากรัฐธรรมนูญฉบับคณะกรรมการสืบสวนเพื่องานเตรียมความพร้อมสำหรับเอกราช (เบเปอูเปกา) ซึ่งเป็นธรรมนูญฉบับร่างเพื่อเตรียมพร้อมสำหรับการประกาศเอกราชของอินโดนีเซีย เคยใช้ในปี 2488 จากนั้นในวันที่ 18 สิงหาคม พ.ศ. 2488 รัฐธรรมนูญฉบับคณะกรรมการเตรียมความพร้อมสำหรับเอกราชอินโดนีเซีย (เปเปกาอี) อันเป็นฉบับที่ถูกร่างขึ้นในวันที่ 7 สิงหาคม พ.ศ. 2488 ก็ได้ถูกนำมาใช้อย่างถาวรแทนที่ฉบับเดิม โดยในรัฐธรรมนูญฉบับดังกล่าวได้เลือกซูการ์โนขึ้นดำรงตำแหน่งประธานาธิบดีเป็นคนแรกของประเทศ

**พรรคการเมือง**

**รายชื่อ**

**ดูเพิ่ม**
 รายนามรองประธานาธิบดีอินโดนีเซีย

**เชิงอรรถ**
อ

หมวดหมู่:การเมืองอินโดนีเซีย
ประตูหัตถ์พระเจ้า

ผังการเคลื่อนที่ของมาราโดนาในการทำประตู
ประตูหัตถ์พระเจ้า (Hand of God goal Mano de Dios) เป็นการยิงประตูของดิเอโก มาราโดนา นักฟุตบอลชาวอาร์เจนตินา ในการแข่งขันฟุตบอลโลก 1986 รอบแปดทีมสุดท้ายระหว่างอาร์เจนตินากับอังกฤษ เมื่อวันที่ 22 มิถุนายน ค.ศ. 1986 ที่เมืองเม็กซิโกซิตี ประเทศเม็กซิโก
การทำประตูเกิดขึ้นเมื่อเริ่มครึ่งหลังไปได้ 6 นาที ประตูรวมอยู่ที่ 0-0 ดิเอโก มาราโดนาเข้าถึงบอลก่อนปีเตอร์ ชิลตัน ผู้รักษาประตูของอังกฤษ และได้ใช้มือซ้ายปัดลูกฟุตบอลเข้าประตูไป ซึ่ง อาลี บิน นัสเซอร์ กรรมการชาวตูนิเซียที่มองไม่เห็นการใช้มือได้ตัดสินให้ลูกนี้เป็นประตู
ผู้ชมและผู้เล่นคนอื่นๆ มองไม่เห็นการทำแฮนด์บอลของมาราโดนา ในภายหลังมาราโดนาได้กล่าวถึงประตูนี้ว่า "un poco con la cabeza de Maradona y otro poco con la mano de Dios" (ส่วนหนึ่งของการทำประตูมาจากหัวของมาราโดนาเอง อีกส่วนหนึ่งเป็นผลมาจากหัตถ์พระเจ้า) ประตูนี้จึงถูกเรียกว่า "หัตถ์พระเจ้า" นับแต่นั้นเป็นต้นมาและเป็นตำนานให้ผู้ที่ได้ดูในสมัยนั้นนำมาเล่าสู่รุ่นลูกรุ่นหลาน
ในเกมนั้นดิเอโก มาราโดนายังได้ยิงประตูที่ถูกยกย่องให้เป็น ประตูแห่งศตวรรษ ในประวัติศาสตร์ฟุตบอลโลก จบเกมอาร์เจนตินาชนะ 2-1 

**อ้างอิง**
หมวดหมู่:ฟุตบอลโลก 1986
หมวดหมู่:ดิเอโก มาราโดนา
ชิต สิงหเสนี

ชิต สิงหเสนี (5 กรกฎาคม พ.ศ. 2447 – 17 กุมภาพันธ์ พ.ศ. 2498) เป็นมหาดเล็กชาวไทย เริ่มเข้ารับราชการในรัชสมัยพระบาทสมเด็จพระปกเกล้าเจ้าอยู่หัว ต่อมาได้ถูกกล่าวหาว่ามีส่วนเกี่ยวข้องกับการสวรรคตของพระบาทสมเด็จพระปรเมนทรมหาอานันทมหิดล ทำให้ศาลฎีกาพิพากษาตัดสินโทษประหารชีวิต พร้อมกับจำเลยร่วม ได้แก่ บุศย์ ปัทมศริน และเฉลียว ปทุมรส ที่เรือนจำกลางบางขวาง

**ประวัติ**
ชิต สิงหเสนี เกิดเมื่อวันที่ 5 กรกฎาคม พ.ศ. 2447 เป็นบุตรของพระตำรวจเอก นายพลตรี พระยาอนุชิตชาญไชย (สาย สิงหเสนี) กับนางน้อม (สกุลเดิม สุวรรณทัต) มีพี่น้องร่วมบิดามารดากัน 4 คน ได้แก่
# นายชิต สิงหเสนี 
# คุณหญิงอนงค์ สิริราชไมตรี (ภริยาหลวงสิริราชไมตรี (จรูญ สิงหเสนี))
# นายสนาน สิงหเสนี 
# นางเสนาะ กุญชร ณ อยุธยา
นายชิตได้เป็นนักเรียนมหาดเล็กหลวงในรัชสมัยพระบาทสมเด็จพระมงกุฎเกล้าเจ้าอยู่หัว แล้วเริ่มเข้ารับราชการในตำแหน่งมหาดเล็กในตอนต้นรัชสมัยพระบาทสมเด็จพระปกเกล้าเจ้าอยู่หัว ดำรงตำแหน่งสุดท้ายคือมหาดเล็กห้องพระบรรทมของสมเด็จพระเจ้าอยู่หัวอานันทมหิดล 
นายชิตถูกกล่าวหาว่ามีส่วนเกี่ยวข้องกับการสวรรคตของพระบาทสมเด็จพระปรเมนทรมหาอานันทมหิดลในวันที่ 9 มิถุนายน พ.ศ. 2489 ศาลฎีกาได้พิพากษาให้นายชิตได้รับโทษประหารชีวิต และถูกนำตัวไปประหารชีวิตพร้อมกับนายบุศย์ ปัทมศริน และนายเฉลียว ปทุมรส ซึ่งตกเป็นจำเลยร่วมในคดีเดียวกันที่เรือนจำบางขวาง เมื่อวันที่ 17 กุมภาพันธ์ พ.ศ. 2498 สิริอายุได้ 17
ในเวลาต่อมาได้มีการวิเคราะห์และศึกษาเกี่ยวกับกรณีสวรรคต โดยพิจารณาจากพยานหลักฐานที่ปรากฏในภายหลังคดีได้รับการพิพากษา ทำให้เกิดข้อสันนิษฐานในหมู่ผู้ศึกษาเรื่องดังกล่าวว่า นายชิต สิงหเสนี พร้อมทั้งจำเลยร่วมอีก 2 คนที่ถูกประหารชีวิตพร้อมกัน อาจเป็นผู้บริสุทธิ์ในคดีนี้

**ครอบครัว**
นายชิต สมรสกับนางชูเชื้อ (นามเดิม วลี กฤษณามระ) มีบุตรด้วยกัน 7 คน ดังนี้
# สมปอง สิงหเสนี
# ผ่องพรรณ สิงหเสนี
# พวงศรี สิงหเสนี
# วิลาสี สิงหเสนี
# ชวพร สิงหเสนี
# ชวันดา สิงหเสนี
# ลักษณา สิงหเสนี

**เครื่องราชอิสริยาภรณ์**
2469

**ลำดับสาแหรก**

**ดูเพิ่ม**
 รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2478-2530

**อ้างอิง**
หมวดหมู่:ข้าราชการพลเรือนชาวไทย
หมวดหมู่:สกุลสิงหเสนี
หมวดหมู่:สกุลสุวรรณทัต
หมวดหมู่:ชาวไทยที่ถูกประหารชีวิต
หมวดหมู่:ผู้ถูกประหารชีวิตในประเทศไทย
หมวดหมู่:ผู้ถูกประหารชีวิตด้วยอาวุธปืน
หมวดหมู่:ผู้ได้รับเหรียญรัตนาภรณ์ อ.ป.ร.5
เครื่องมือการเรียนรู้สมัยใหม่

เครื่องมือการเรียนรู้สมัยใหม่ เกิดขึ้นในยุคที่เทคโนโลยีพัฒนาก้าวหน้าขึ้นอย่างรวดเร็ว เทคโนโลยีสารสนเทศ ได้เข้ามามีบทบาทในการเรียนรู้ของมนุษย์สูงมาก  สื่ออิเล็กทรอนิกส์ต่าง ๆ เช่น โทรทัศน์  วีดิทัศน์  คอมพิวเตอร์ สามารถช่วยให้ผู้เรียนจำนวนมากที่กระจายกันอยู่ในพื้นที่ต่าง ๆ ของประเทศ ได้รับรู้และเรียนรู้ข่าวสารข้อมูลต่าง ๆ ได้อย่างกว้างขวางและทั่วถึง

**เครื่องมือ**
# เครื่องเล่นMP3
# IPTV
# E-Journal
# Tablet
# WBI/WBT(Web-Based Instruction/Web-Based Training)
# Virtual Learning
# Wiki
หมวดหมู่:เทคโนโลยี
เอมิเรตส์ สกายคาร์โก

เอมิเรตส์ สกายคาร์โก (Emirates SkyCargo; الإمارات للشحن الجوي‎) เป็นสายการบินขนส่งสินค้า ซึ่งเป็นบริษัทลูกของเอมิเรตส์ สายการบินแห่งชาติของสหรัฐอาหรับเอมิเรตส์ ให้บริการเที่ยวบินขนส่งสินค้าไปยัง 84 จุดหมายปลายทาง ใน 46 ประเทศ และยังมีบริการการขนส่งไปกับเครื่องบินโดยสารเที่ยวบินปกติด้วยของเอมิเรตส์

**ฝูงบิน**
ไฟล์:Frankfurt Airport Emirates SkyCargo Boeing 777-F A6-EFU (DSC00614).jpg|thumb|โบอิง 777เอฟของเอมิเรตส์ สกายคาร์โก

**ฝูงบินปัจจุบัน**
ณ เดือนกันยายน ค.ศ. 2024 เอมิเรตส์ สกายคาร์โกมีเครื่องบินประจำการในฝูงบินดังนี้:
เอมิเรตส์ สกายคาร์โกมีอายุฝูงบินเฉลี่ย 8.3 ปี

**อ้างอิง**

**แหล่งข้อมูลอื่น**
 เอมิเรตส์ สกายคาร์โก-  Official website-  The Emirates Group-  Emirates Media Centrefix-attempted=yes 
หมวดหมู่:เอมิเรตส์แอร์ไลน์
หมวดหมู่:สายการบินขนส่งสินค้า
หมวดหมู่:สายการบินสัญชาติสหรัฐอาหรับเอมิเรตส์
เหงียน มิญ เจี๊ยต

เหงียน มิญ เจี๊ยต (Nguyễn Minh Triết) เป็นอดีตประธานาธิบดีเวียดนาม เกิดเมื่อ 8 ตุลาคม พ.ศ. 2485 และอดีตผู้นำพรรคคอมมิวนิสต์เวียดนาม ได้รับการเลือกตั้งจากรัฐสภาเวียดนาม ให้ดำรงตำแหน่งประธานาธิบดีเวียดนามเมื่อ 27 มิถุนายน พ.ศ. 2549

**ความสัมพันธ์กับสหรัฐ**
เหงียน มิญ เจี๊ยต เป็นประมุขแห่งรัฐคนแรกจากเวียดนามที่ไปเยือนสหรัฐ นับตั้งแต่สงครามเวียดนามได้สิ้นสุดลงเมื่อ 32 ปีก่อน ได้รับความสนใจจากสื่อและประชาคมธุรกิจในสหรัฐอย่างมาก

**อ้างอิง**

หมวดหมู่:ประธานาธิบดีเวียดนาม 
หมวดหมู่:บุคคลจากจังหวัดบิ่ญเซือง
หมวดหมู่:ประธานาธิบดีเวียดนาม

ว
หมวดหมู่:การเมืองเวียดนาม
หมวดหมู่:ชาวเวียดนามแบ่งตามอาชีพ
หมวดหมู่:ประมุขแห่งรัฐเวียดนาม
อาทิพุทธะ

ไฟล์:Vajradhara7.jpg|thumb|right|250px|พระวัชรธารพุทธะ
พระอาทิพุทธะ เป็นพระพุทธเจ้าที่พบในคติความเชื่อของพุทธศาสนามหายานบางกลุ่ม ไม่พบในฝ่ายเถรวาท โดยเชื่อว่าอาทิพุทธะเป็นพระพุทธเจ้าพระองค์แรก กำเนิดขึ้นพร้อมกับโลก อยู่ในโลกชั่วนิรันดร์ เป็นพระผู้สร้างสรรพสิ่งในโลก และเป็นแหล่งกำเนิดของพระพุทธเจ้าทั้งหลาย ประทับบนพรหมโลกชั้นอกนิฏฐ์ มีสถานะเสมอปรมาตมันในศาสนาฮินดู

**พุทธลักษณะ**
อาทิพุทธะในนิกายญิงมาของทิเบต หมายถึงพระสมันตภัทรพุทธะ มีพระวรกายสีน้ำเงิน ปางสมาธิ ส่วนใหญ่ไม่ทรงศิราภรณ์ ประทับคู่กับศักดิชื่ออาทิธรรมา ในนิกายใหม่ คือ นิกายกาจู สักยะ และเกลุก หมายถึงพระวัชรธารพุทธะ ซึ่งมีพระวรกายสีน้ำเงิน ทรงศิริภรณ์ ถือวัชระในหัตถ์ซ้ายขวาไขว้เหนือพระอุระ

**ประวัติการนับถือ**
ความเชื่อเรื่องพระอาทิพุทธะเกิดขึ้นครั้งแรกราวพุทธศตวรรษที่ 15 โดยคณาจารย์บางกลุ่มในมหาวิทยาลัยนาลันทาสร้างแนวคิดนี้ขึ้นเพื่อเทียบกับแนวคิดปรมาตมันในศาสนาฮินดูที่กำลังรุ่งเรืองในสมัยนั้น
การนับถืออาทิพุทธะแพร่ไปในประเทศเนปาล โดยพุทธศาสนานิกายไอศวาริก ซึ่งเชื่อว่าอาทิพุทธะเกิดขึ้นพร้อมกับการเกิดของโลก คือเมื่อโลกเกิดเป็นรูปร่าง อาทิพุทธะก็ปรากฏพระกายในแสงสว่าง ไม่อาจบอกเบื้องต้น และจุดสิ้นสุดของพระองค์ได้ ประทับอยู่บนพรหมโลกชั้นที่ 13 เรียกอกนิษฐภูวนะหรืออกนิษฐพรหม อาทิพุทธะมีพระนามต่าง ๆ มากมาย ขึ้นกับแต่ละนิกาย นิกายไอศวาริกเรียกว่าอิศวร นิกายสวาภาวิกเรียกว่า สวภาวะ ในเนปาลและทิเบต บางครั้งเรียกพระองค์ว่า "โยคัมพร" สร้างรูปเป็นปางบำเพ็ญทุกรกิริยา มีศักติคือ ฌาเนศวร
ในญี่ปุ่นและจีน ไม่นิยมนับถืออาทิพุทธะ แต่นับถือพระธยานิพุทธะ 2 องค์คือพระอมิตาภพุทธะกับพระไวโรจนพุทธะว่าเป็นพระพุทธเจ้าสูงสุด และไม่ถือว่าพระพุทธเจ้าเหล่านี้มีศักติเช่นในเนปาลหรือทิเบต

**อ้างอิง**
 ประสงค์ แสนบุราณ. พระพุทธศาสนามหายาน. กทม.โอเดียนสโตร์. 2548- https://palungjit.org/threads/พระอาทิพุทธเจ้า-สมเด็จองค์ปฐมปางธิเบต.41346/ (พระอาทิพุทธเจ้า(สมเด็จองค์ปฐมปางธิเบต))
หมวดหมู่:พระพุทธเจ้าตามคติมหายาน
เอกัพยาวหาริกะ

นิกายเอกัพยาวหาริกะ หรือ นิกายเอกวยหาริกวาท เป็นนิกายที่แยกมาจากนิกายมหาสางฆิกะ หลักธรรมโดยทั่วไปใกล้เคียงกับนิกายมหาสางฆิกะ ที่ต่างไปคือถือว่าไม่มีสภาวธรรมที่แท้จริง ทั้งทางโลกียะและโลกุตระ เป็นแต่บัญญัติโวหารเท่านั้น

**อ้างอิง**
  หน้า = 
หมวดหมู่:นิกายในศาสนาพุทธ
โลโกตตรวาท

โลโกตตรวาท หรือ โลโกตตระ เป็นหนึ่งใน 20 นิกายในศาสนาพุทธยุคแรก เป็นนิกายฝ่ายอาจริยวาทที่แตกแขนงมาจากสำนักมหาสังฆิกะ นิกายโลโกตตรวาทเป็นนิกายที่มีกล่าวถึงเฉพาะหลักฐานทางฝ่ายภาษาสันสกฤตเท่านั้น ไม่มีกล่าวถึงในหลักฐานของฝ่ายบาลี เคยเจริญรุ่งเรืองอยู่ในมัธยมประเทศของประเทศอินเดีย
นิกายโลโกตตรวาทเน้นหลักธรรมที่ว่า โลกียธรรมเท่านั้นที่ไร้แก่นสาร ส่วนโลกุตรธรรมเป็นของจริง  กล่าวคือ ไม่มีสิ่งใดแท้จริงในโลกนี้ เว้นแต่ ความว่าง (สุญญตา) สองอย่าง คือ ศูนฺยตาของบุคคล และศูนฺยตาของสรรพสิ่ง พระพุทธเจ้าคือผู้อยู่เหนือโลก (โลโกตตร : โลก + อุตฺตร) ชีวิตในชาติต่าง ๆ ของพระองค์ รวมทั้งการปรากฏให้เห็นทางกายภาพเป็นเพียงภาพเท่านั้น พระองค์มิใช่มนุษย์ธรรมดา ผู้ถือนิกายโลโกตตระ เรียกว่า โลโกตตรวาทิน
คัมภีร์สำคัญที่หลงเหลืออยู่อย่างสมบูรณ์ของนิกายโลโกตตรวาท คือ คัมภีร์มหาวัสตุอวทาน ที่แต่งขึ้นด้วยภาษาสันสกฤตผสม

**อ้างอิง**
 อภิชัย โพธิ์ประสิทธิ์ศาสตร์. พระพุทธศาสนามหายาน. พิมพ์ครั้งที่ 4. กรุงเทพฯ : มหามกุฏราชวิทยาลัย, 2539.
หมวดหมู่:นิกายในศาสนาพุทธ
ปริซึมสามเหลี่ยมออกเมนต์

ปริซึมสามเหลี่ยมออกเมนต์
ปริซึมสามเหลี่ยมออกเมนต์ (augmented triangular prism) เป็นทรงหลายหน้า (polyhedron) ที่เกิดจากการนำปริซึมสามเหลี่ยม (triangular prism) มาประกอบกับพีระมิดสี่เหลี่ยมจัตุรัส (square pyramid: J1) หนึ่งอันบนหน้าด้านข้างของปริซึม รูปทรงนี้มีหน้ารูปสามเหลี่ยมด้านเท่า 6 หน้า หน้ารูปสี่เหลี่ยมจัตุรัส 2 หน้า รวม 8 หน้า มี 7 จุดยอด 13 ขอบ และเป็นทรงตันจอห์นสันหมายเลข 49 (Johnson solid: J49)

**ดูเพิ่ม**
 ไบโรทันดาห้าเหลี่ยมไจโรอีลองเกต (gyroelongated pentagonal birotunda: J48)- ปริซึมสามเหลี่ยมไบออกเมนต์ (biaugmented triangular prism: J50)

**แหล่งข้อมูลอื่น**
  title = Augmented triangular prism-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
ปริซึมสามเหลี่ยมไบออกเมนต์

ปริซึมสามเหลี่ยมไบออกเมนต์
ปริซึมสามเหลี่ยมไบออกเมนต์ (อังกฤษ: biaugmented triangular prism) เป็นทรงหลายหน้า (polyhedron) ที่เกิดจากการนำปริซึมสามเหลี่ยม (triangular prism) มาประกอบกับพีระมิดสี่เหลี่ยมจัตุรัส (square pyramid: J1) สองอันบนหน้าด้านข้างของปริซึม รูปทรงนี้มีหน้ารูปสามเหลี่ยมด้านเท่า 10 หน้า หน้ารูปสี่เหลี่ยมจัตุรัส 1 หน้า รวม 11 หน้า มี 8 จุดยอด 17 ขอบ และเป็นทรงตันจอห์นสันหมายเลข 50 (Johnson solid: J50)

**ดูเพิ่ม**
 ลำดับทรงตันจอห์นสัน
** ปริซึมสามเหลี่ยมออกเมนต์ (augmented triangular prism: J49)
** ปริซึมสามเหลี่ยมไทรออกเมนต์ (triaugmented triangular prism: J51)

**อ้างอิง**
  title = Biaugmented triangular prism-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
ปริซึมสามเหลี่ยมไทรออกเมนต์

ปริซึมสามเหลี่ยมไทรออกเมนต์
ปริซึมสามเหลี่ยมไทรออกเมนต์ (triaugmented triangular prism) เป็นทรงหลายหน้า (polyhedron) ที่เกิดจากการนำปริซึมสามเหลี่ยม (triangular prism) มาประกอบกับพีระมิดสี่เหลี่ยมจัตุรัส (square pyramid: J1) สามอันบนหน้าด้านข้างของปริซึม รูปทรงนี้มีหน้ารูปสามเหลี่ยมด้านเท่าทั้ง 14 หน้า มี 9 จุดยอด 21 ขอบ และเป็นทรงตันจอห์นสันหมายเลข 51 (Johnson solid: J51)

**ดูเพิ่ม**
 ปริซึมสามเหลี่ยมไบออกเมนต์ (augmented triangular prism: J50)- ปริซึมห้าเหลี่ยมออกเมนต์ (augmented pentagonal prism: J52)

**แหล่งข้อมูลอื่น**
  title = Triaugmented triangular prism-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
หมวดหมู่:เดลตาฮีดรอน
ปริซึมห้าเหลี่ยมออกเมนต์

ปริซึมห้าเหลี่ยมออกเมนต์
ปริซึมห้าเหลี่ยมออกเมนต์ (augmented pentagonal prism) เป็นทรงหลายหน้า (polyhedron) ที่เกิดจากการนำปริซึมห้าเหลี่ยม (pentagonal prism) มาประกอบกับพีระมิดสี่เหลี่ยมจัตุรัส (square pyramid: J1) หนึ่งอันบนหน้าด้านข้างของปริซึม รูปทรงนี้มีหน้ารูปสามเหลี่ยมด้านเท่า 4 หน้า หน้ารูปสี่เหลี่ยมจัตุรัส 4 หน้า และหน้ารูปห้าเหลี่ยมปรกติ 2 หน้า รวม 10 หน้า มี 11 จุดยอด 19 ขอบ และเป็นทรงตันจอห์นสันหมายเลข 52 (Johnson solid: J52)

**ดูเพิ่ม**
 ปริซึมสามเหลี่ยมไทรออกเมนต์ (triaugmented triangular prism: J51)- ปริซึมห้าเหลี่ยมไบออกเมนต์ (biaugmented pentagonal prism: J53):)

**แหล่งข้อมูลอื่น**
  title = Augmented pentagonal prism-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
ปริซึมห้าเหลี่ยมไบออกเมนต์

ปริซึมห้าเหลี่ยมไบออกเมนต์
ปริซึมห้าเหลี่ยมไบออกเมนต์ (biaugmented pentagonal prism) เป็นทรงหลายหน้า (polyhedron) ที่เกิดจากการนำปริซึมห้าเหลี่ยม (pentagonal prism) มาประกอบกับพีระมิดสี่เหลี่ยมจัตุรัส (square pyramid: J1) สองอันบนหน้าด้านข้างของปริซึม ซึ่งเป็นหน้าที่ไม่อยู่ติดกัน รูปทรงนี้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 3 หน้า และหน้ารูปห้าเหลี่ยมปรกติ 2 หน้า รวม 13 หน้า มี 12 จุดยอด 23 ขอบ และเป็นทรงตันจอห์นสันหมายเลข 53 (Johnson solid: J53) (หากพีระมิดอยู่บนหน้าที่ติดกันจะไม่ใช่ทรงนูน และไม่สามารถจัดเป็นทรงตันจอห์นสันด้วย)

**ดูเพิ่ม**
 ปริซึมห้าเหลี่ยมออกเมนต์ (augmented pentagonal prism: J52)- ปริซึมหกเหลี่ยมออกเมนต์ (augmented hexagonal prism: J54)

**แหล่งข้อมูลอื่น**
  title = Biaugmented pentagonal prism-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
ปริซึมหกเหลี่ยมออกเมนต์

ปริซึมหกเหลี่ยมออกเมนต์
ปริซึมหกเหลี่ยมออกเมนต์ (augmented hexagonal prism) เป็นทรงหลายหน้า (polyhedron) ที่เกิดจากการนำปริซึมหกเหลี่ยม (hexagonal prism) มาประกอบกับพีระมิดสี่เหลี่ยมจัตุรัส (square pyramid: J1) หนึ่งอันบนหน้าด้านข้างของปริซึม รูปทรงนี้มีหน้ารูปสามเหลี่ยมด้านเท่า 4 หน้า หน้ารูปสี่เหลี่ยมจัตุรัส 5 หน้า และหน้ารูปหกเหลี่ยมปกติ 2 หน้า รวม 11 หน้า มี 13 จุดยอด 22 ขอบ และเป็นทรงตันจอห์นสันหมายเลข 54 (Johnson solid: J54)

**ดูเพิ่ม**
 ปริซึมห้าเหลี่ยมไบออกเมนต์ (biaugmented pentagonal prism: J53)- ปริซึมหกเหลี่ยมพาราไบออกเมนต์ (parabiaugmented hexagonal prism: J55)

**แหล่งข้อมูลอื่น**
  title = Augmented hexagonal prism-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
ปริซึมหกเหลี่ยมพาราไบออกเมนต์

ปริซึมหกเหลี่ยมพาราไบออกเมนต์
ปริซึมหกเหลี่ยมพาราไบออกเมนต์ (parabiaugmented hexagonal prism) เป็นทรงหลายหน้า (polyhedron) ที่เกิดจากการนำปริซึมหกเหลี่ยม (hexagonal prism) มาประกอบกับพีระมิดสี่เหลี่ยมจัตุรัส (square pyramid: J1) สองอันบนหน้าด้านข้างของปริซึม ซึ่งเป็นหน้าที่อยู่ตรงข้ามกัน รูปทรงนี้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 4 หน้า และหน้ารูปหกเหลี่ยมปรกติ 2 หน้า รวม 14 หน้า มี 14 จุดยอด 26 ขอบ และเป็นทรงตันจอห์นสันหมายเลข 55 (Johnson solid: J55)

**ดูเพิ่ม**
 ลำดับทรงตันจอห์นสัน
** ปริซึมหกเหลี่ยมออกเมนต์ (augmented hexagonal prism: J54)
** ปริซึมหกเหลี่ยมเมทาไบออกเมนต์ (metabiaugmented hexagonal prism: J56)

**แหล่งข้อมูลอื่น**
  title = Parabiaugmented hexagonal prism-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
ปริซึมหกเหลี่ยมเมทาไบออกเมนต์

ปริซึมหกเหลี่ยมเมทาไบออกเมนต์
ปริซึมหกเหลี่ยมเมทาไบออกเมนต์ (metabiaugmented hexagonal prism) เป็นทรงหลายหน้า (polyhedron) ที่เกิดจากการนำปริซึมหกเหลี่ยม (hexagonal prism) มาประกอบกับพีระมิดสี่เหลี่ยมจัตุรัส (square pyramid: J1) สองอันบนหน้าด้านข้างของปริซึม ซึ่งเป็นหน้าที่ไม่อยู่ติดกันหรือตรงข้ามกัน รูปทรงนี้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 4 หน้า และหน้ารูปหกเหลี่ยมปรกติ 2 หน้า รวม 14 หน้า มี 14 จุดยอด 26 ขอบ และเป็นทรงตันจอห์นสันหมายเลข 56 (Johnson solid: J56) (หากพีระมิดอยู่บนหน้าที่ติดกันจะไม่ใช่ทรงนูน และไม่สามารถจัดเป็นทรงตันจอห์นสันด้วย)

**ดูเพิ่ม**
 ปริซึมหกเหลี่ยมพาราไบออกเมนต์ (parabiaugmented hexagonal prism: J55)- ปริซึมหกเหลี่ยมไทรออกเมนต์ (triaugmented hexagonal prism: J57)

**แหล่งข้อมูลอื่น**
  title = Metabiaugmented hexagonal prism-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
ปริซึมหกเหลี่ยมไทรออกเมนต์

ปริซึมหกเหลี่ยมไทรออกเมนต์
ปริซึมหกเหลี่ยมไทรออกเมนต์ (triaugmented hexagonal prism) เป็นทรงหลายหน้า (polyhedron) ที่เกิดจากการนำปริซึมหกเหลี่ยม (hexagonal prism) มาประกอบกับพีระมิดสี่เหลี่ยมจัตุรัส (square pyramid: J1) สามอันบนหน้าด้านข้างของปริซึม ซึ่งเป็นหน้าที่ไม่อยู่ติดกัน รูปทรงนี้มีหน้ารูปสามเหลี่ยมด้านเท่า 12 หน้า หน้ารูปสี่เหลี่ยมจัตุรัส 3 หน้า และหน้ารูปหกเหลี่ยมปรกติ 2 หน้า รวม 17 หน้า มี 15 จุดยอด 30 ขอบ และเป็นทรงตันจอห์นสันหมายเลข 57 (Johnson solid: J57) (หากพีระมิดอยู่บนหน้าที่ติดกันจะไม่ใช่ทรงนูน และไม่สามารถจัดเป็นทรงตันจอห์นสันด้วย)

**ดูเพิ่ม**
 ปริซึมหกเหลี่ยมเมทาไบออกเมนต์ (metabiaugmented hexagonal prism: J56)- ทรงสิบสองหน้าออกเมนต์ (augmented dodecahedron: J58)

**แหล่งข้อมูลอื่น**
  title = Triaugmented hexagonal prism-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
ภาพลวงตาตาราง

ภาพลวงตาตาราง
ภาพลวงตาตาราง (Grid illusion) เป็นภาพลวงตาชนิดหนึ่ง คิดค้นโดย ลูดิมาร์ เฮอร์มันน์ ในปี พ.ศ. 2413 มีลักษณะเป็นตารางที่มีพื้นสีดำและเส้นขอบสีขาว เมื่อมองภาพนี้จะเห็นจุดสีเทาบริเวณจุดตัดของเส้นขอบ แต่จุดดังกล่าวจะหายไปเมื่อมองไปที่จุดนั้น
หมวดหมู่:ภาพลวงตา
ภาพลวงตาสีเดียวกัน

ภาพลวงตาสีเดียวกัน (Same color illusion) เป็นภาพลวงตาชนิดหนึ่ง คิดค้นโดย เอ็ดเวิร์ด เอช อเดลสัน ในปี พ.ศ. 2538 มีลักษณะเป็นตารางหมากรุก ช่อง A จะดูเหมือนว่ามีสีเข้มกว่าช่อง B แต่ในความเป็นจริงแล้ว ช่อง A และช่อง B มีสีเดียวกัน
หมวดหมู่:ภาพลวงตา